# Brett Hull

### Wikipedia

Brett Hull (s. 9. elokuuta 1964, Belleville, Ontario) on entinen jääkiekkoilija, joka on yksi parhaimpia hyökkääjiä NHL:n historiassa. NHL-urallaan (1986–2005) hän edusti seuroja Calgary Flames, St. Louis Blues, Dallas Stars, Detroit Red Wings ja Phoenix Coyotes. Näissä joukkueissä hän pelasi yhteensä 1 269 ottelua runkosarjassa ja viimeisteli niissä 741 maalia ja antoi 650 maalisyöttöä kooten yhteensä 1 391 pistettä. Hän on tehnyt kolmanneksi eniten maaleja NHL:n runkosarjassa sekä neljänneksi eniten playoffeissa. Playoff-otteluita hän pelasi yhtensä 202 ja teki niissä tehot 103+87=190. Vuoden 1999 kevään Stanley Cup -finaalin kuudennessa pelissä pelatessaan Dallas Starsissa Buffalo Sabresia vastaan Hull viimeisteli kyseenalaisen voittomaalin jatkoajalla Dominik Hašekin selän taakse tuoden näin Stanley Cup -voiton Dallasille. Hänen vasen luistimensa oli maalivahdin alueella, kun hän laittoi kiekon Hašekin taakse omasta paluukiekostaan. Tuomarit kuitenkin hyväksyivät maalin sanoen Hullin onnistuneen pitämään kiekon hallinnan läpi tilanteen. Brett Hull voitti toisen Stanley Cupinsa Detroitin paidassa keväällä 2002. Brett Hull ja hänen isänsä Bobby Hull ovat ainoa isä ja poika -pari, jotka ovat kummatkin tehneet yli 500 maalia NHL:n runkosarjassa. Hull lopetti pelaajauransa syksyllä 2005 NHL:n työsulun jälkeisen kauden viiden ensimmäisen ottelun jälkeen Phoenix Coyotesin joukkueessa.

Haettu osoitteesta http://fi.wikipedia.org../../../b/r/e/Brett_Hull_4913.html

Luokat: Kanadalaiset jääkiekkoilijat | Yhdysvaltalaiset jääkiekkoilijat | Yhdysvaltalaiset olympiamitalistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- 日本語
- Norsk (bokmål)
- Polski
- Русский
- Svenska